स्थाई की जाए फिरोजपुर-होशियारपुर ट्रेन
फिरोजपुर|रेल विभागद्वारा 31 दिसंबर तक के लिए चलाई जा रही फिरोजपुर-होशियारपुर ट्रेन को स्थाई करने की मांग जोर पकड़ने लगी है। विभिन्न धार्मिक एवं समाजसेवी संगठनों के बाद अब शॉपकीपर्स यूनियन ने इस ट्रेन की महत्ता का हवाला देते हुए रेल विभाग के समक्ष इसे स्थाई करने की मांग उठाई जा रही है। बीडीपीओ मार्केट के दुकानदारों की मीटिंग में शामिल इंद्रजीत सागर, बलविंद्र कुमार, करन, राज कुमार, रिंकू, तरसेम, हरिओम, नीरज ने कहा कि होशियारपुर हिमाचल प्रदेश के साथ सटा शहर है और इसी शहर के रास्ते हिंदू सिख लोग अपने धार्मिक स्थलों की यात्रा करने जाते हैं। होशियारपुर से आगे ट्रेन नहीं जाती जिस कारण लोगों को बसों के भारी भरकम किराए खर्च करने पड़ते हैं।
ट्रेन को स्थाई करने की मांग करते मार्किट के दुकानदार।
bho_Deva hin_Deva hin_Deva